CELEX: 32020R0782
Language: ro
Date: 2020-06-12 00:00:00
Title: Regulamentul delegat (UE) 2020/782 al Comisiei din 12 iunie 2020 de modificare a Regulamentelor delegate (UE) 2018/761 și (UE) 2018/762 în ceea ce privește datele lor de aplicare ca urmare a prelungirii termenului de transpunere a Directivei (UE) 2016/798 a Parlamentului European și a Consiliului (Text cu relevanță pentru SEE)

15.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 188/14
               
            
         REGULAMENTUL DELEGAT (UE) 2020/782 AL COMISIEI
         din 12 iunie 2020
         de modificare a Regulamentelor delegate (UE) 2018/761 și (UE) 2018/762 în ceea ce privește datele lor de aplicare ca urmare a prelungirii termenului de transpunere a Directivei (UE) 2016/798 a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (1), în special articolul 6a coroborat cu articolul 27a,
         întrucât:
         
                     (1)
                  
                  
                     Directiva (UE) 2016/798 a fost modificată prin Directiva (UE) 2020/700 a Parlamentului European și a Consiliului (2) pentru a acorda statelor membre posibilitatea de a prelungi termenul de intrare în vigoare a actelor cu putere de lege și a actelor administrative naționale necesare pentru a se conforma dispozițiilor prevăzute la articolul 33 alineatul (1) din Directiva (UE) 2016/798.
                  
               
                     (2)
                  
                  
                     În ceea ce privește statele membre care au notificat Agenției Uniunii Europene pentru Căile Ferate (denumită în continuare „agenția”) și Comisiei intenția lor de a prelungi perioada de transpunere a Directivei (UE) 2016/798 în conformitate cu articolul 33 alineatul (2a) din directiva respectivă, aplicarea anumitor dispoziții din Regulamentele delegate (UE) 2018/761 (3) și (UE) 2018/762 (4) ale Comisiei trebuie amânată până la 31 octombrie 2020.
                  
               
                     (3)
                  
                  
                     Prin urmare, Regulamentele delegate (UE) 2018/761 și (UE) 2018/762 trebuie modificate în consecință.
                  
               
                     (4)
                  
                  
                     Pentru a se garanta eficacitatea măsurilor stabilite în prezentul regulament, acesta trebuie să intre în vigoare în ziua următoare datei publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            La articolul 10 din Regulamentul delegat (UE) 2018/761, al doilea paragraf se înlocuiește cu următorul text:
            
               „Se aplică de la 16 iunie 2019.
               Cu toate acestea, articolul 5 alineatul (2) și articolul 8 alineatele (1) și (2) se aplică de la 16 iunie 2020 în statele membre care, în conformitate cu articolul 33 alineatul (2) din Directiva (UE) 2016/798, au notificat agenției și Comisiei faptul că au prelungit perioada de transpunere a directivei respective, dar nu au notificat agenției și Comisiei, în conformitate cu articolul 33 alineatul (2a) din Directiva (UE) 2016/798, faptul că au prelungit în continuare perioada de transpunere respectivă.
               Articolul 5 alineatul (2) și articolul 8 alineatele (1) și (2) se aplică de la 31 octombrie 2020 în statele membre care au notificat agenției și Comisiei, în conformitate cu articolul 33 alineatul (2a) din Directiva (UE) 2016/798, faptul că au prelungit în continuare perioada de transpunere a directivei respective.”
            
         
         
            Articolul 2
            Regulamentul delegat (UE) 2018/762 se modifică după cum urmează:
            
                        1.
                     
                     
                        Articolul 5 se înlocuiește cu următorul text:
                        
                           „Articolul 5
                           
                           Abrogare
                           Regulamentele (UE) nr. 1158/2010 și (UE) nr. 1169/2010 se abrogă cu efect de la 31 octombrie 2025.”
                        
                     
                  
                        2.
                     
                     
                        La articolul 6, al doilea paragraf se înlocuiește cu următorul text:
                        „Se aplică de la 16 iunie 2019 în statele membre care nu au notificat agenția și Comisia în conformitate cu articolul 33 alineatul (2) din Directiva (UE) 2016/798.
                        Se aplică de la 16 iunie 2020 în statele membre care, în conformitate cu articolul 33 alineatul (2) din Directiva (UE) 2016/798, au notificat agenției și Comisiei faptul că au prelungit perioada de transpunere a directivei respective, dar nu au notificat agenției și Comisiei, în conformitate cu articolul 33 alineatul (2a) din Directiva (UE) 2016/798, faptul că au prelungit în continuare perioada de transpunere respectivă.
                        Se aplică în toate statele membre de la 31 octombrie 2020.”
                     
                  
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 138, 26.5.2016, p. 102.
         
            (2)  Directiva (UE) 2020/700 a Parlamentului European și a Consiliului din 25 mai 2020 de modificare a Directivelor (UE) 2016/797 și (UE) 2016/798 în ceea ce privește prelungirea perioadelor lor de transpunere (JO L 165, 27.5.2020, p. 27).
         
            (3)  Regulamentul delegat (UE) 2018/761 al Comisiei din 16 februarie 2018 de stabilire a metodelor comune de siguranță pentru supravegherea de către autoritățile naționale de siguranță după eliberarea unui certificat unic de siguranță sau a unei autorizații de siguranță în conformitate cu Directiva (UE) 2016/798 a Parlamentului European și a Consiliului și de abrogare a Regulamentului (UE) nr. 1077/2012 al Comisiei (JO L 129, 25.5.2018, p. 16).
         
            (4)  Regulamentul delegat (UE) 2018/762 al Comisiei din 8 martie 2018 de stabilire a unor metode comune de siguranță privind cerințele sistemului de management al siguranței, în temeiul Directivei (UE) 2016/798 a Parlamentului European și a Consiliului, și de abrogare a Regulamentelor (UE) nr. 1158/2010 și (UE) nr. 1169/2010 ale Comisiei (JO L 129, 25.5.2018, p. 26).